CELEX: 32009R0417
Language: lt
Date: 2009-05-20 00:00:00
Title: 2009 m. gegužės 20 d. Komisijos reglamentas (EB) Nr. 417/2009, kuriuo į Saugomų kilmės vietos nuorodų ir saugomų geografinių nuorodų registrą įtraukiamas pavadinimas Mariánskolázeňské oplatky (SGN)

21.5.2009   
            
            
               LT
            
            
               Europos Sąjungos oficialusis leidinys
            
            
               L 125/56
            
         KOMISIJOS REGLAMENTAS (EB) Nr. 417/2009
   2009 m. gegužės 20 d.
   kuriuo į Saugomų kilmės vietos nuorodų ir saugomų geografinių nuorodų registrą įtraukiamas pavadinimas Mariánskolázeňské oplatky (SGN)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalį,
   kadangi:
   
               (1)
            
            
               Remiantis Reglamento (EB) Nr. 510/2006 6 straipsnio 2 dalimi ir 17 straipsnio 2 dalimi, Čekijos Respublikos paraiška įregistruoti pavadinimą Mariánskolázeňské oplatky paskelbta Europos Sąjungos oficialiajame leidinyje
                   (2).
            
         
               (2)
            
            
               Šiam registravimui paprieštaravo Vokietija, remdamasi Reglamento (EB) Nr. 510/2006 7 straipsnio 3 dalies a ir d punktais.
            
         
               (3)
            
            
               2008 m. kovo 5 d. raštu Komisija suinteresuotosioms šalims pasiūlė tarpusavyje deramai pasitarti. Nors per nustatytą šešių mėnesių laikotarpį Čekija ir Vokietija susitarimo nepasiekė, 2009 m. kovo 12 d. Vokietija prieštaravimo pareiškimą atsiėmė.
            
         
               (4)
            
            
               Todėl šis pavadinimas turi būti įtrauktas į registrą,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. gegužės 20 d.
      
         
            Komisijos vardu
         
         Mariann FISCHER BOEL
         
            Komisijos narė
         
      
   
   
      (1)  OL L 93, 2006 3 31, p. 12.
   
      (2)  OL C 107, 2007 5 11, p. 28.
   PRIEDAS
   Šio reglamento I priede nurodyti maisto produktai:
   
      2.4. klasė.   Duona, pyragaičiai, pyragai, konditerijos gaminiai, sausainiai ir kiti kepiniai
   
   ČEKIJA
   Mariánskolázeňské oplatky (SGN)